CELEX: 62018TN0328
Language: da
Date: 2018-05-28 00:00:00
Title: Sag T-328/18: Sag anlagt den 28. maj 2018 — Gas Natural mod Kommissionen

201807130632003722018/C 268/503282018TC26820180730DA01DAINFO_JUDICIAL20180528414221Sag T-328/18: Sag anlagt den 28. maj 2018 — Gas Natural mod Kommissionen
 ---documentbreak--- C2682018DA4110120180528DA0050411422Sag anlagt den 28. maj 2018 — Gas Natural mod Kommissionen
   (Sag T-328/18)2018/C 268/50Processprog: spansk
      Parter
   
   
      Sagsøger: Gas Natural SDG, SA (Madrid, Spanien) (ved advokaterne F. González Díaz og V. Romero Algarra)
   
      Sagsøgt: Europa-Kommissionen
   
      Sagsøgerens påstande
   
   
            —
         
         
            Sagen antages til realitetsbehandling, og der gives medhold i anbringenderne vedrørende annullation.
         
      
            —
         
         
            Kommissionens afgørelse af 27. november 2017 i sag SA.47912 (2017/NN), hvorved der indledes en formel undersøgelsesprocedure som fastsat i artikel 108, stk. 2, TEUF vedrørende Kongeriget Spaniens incitament til miljømæssig investering i kulfyrede kraftværker, annulleres i henhold til artikel 263 TEUF.
         
      
            —
         
         
            Kommissionen tilpligtes at betale sagsomkostningerne.
         
      
      Søgsmålsgrunde og væsentligste argumenter
   
   Den i nærværende sag anfægtede afgørelse indleder den formelle undersøgelsesprocedure, der er fastsat i artikel 108, stk. 2, TEUF, i forbindelse med den spanske stats incitament til miljømæssig investering i kulfyrede kraftværker.
   Ifølge sagsøgeren fremgår det af den anfægtede afgørelse, at Kommissionen er i tvivl om, hvorvidt de emissionsgrænseværdier, der er pålagt de anlæg, der modtager den nævnte miljøinvesteringsstøtte, alene har til formål at anvende de beskyttelsesniveauer, der kræves efter de EU-retlige regler, herunder navnlig direktiv 2001/80/EF, som fandt anvendelse på kulfyrede kraftværker. Såfremt dette er tilfældet, har incitamentet til miljømæssig investering ikke haft noget incentiverende element. Desuden er incitamentet til miljømæssig investering i strid med Unionens retsprincip på området for statsstøtte, hvorefter medlemsstaterne ikke må yde offentlig støtte til virksomheder med det formål, at disse kan opfylde de bindende EU-retlige regler.
   Sagsøgeren har til støtte for sagen fremsat to anbringender.
   
            1.
         
         
            Første anbringende vedrører tilsidesættelse af begrundelsespligten for så vidt angår foranstaltningens selektive karakter.
            
                     —
                  
                  
                     Det anføres i denne forbindelse, at Kommissionen ikke har givet oplysninger, der gør det muligt klart og utvetydigt at forstå, hvorfor den undersøgte foranstaltning har selektiv karakter i henhold til artikel 107, stk. 1, TEUF. Kommissionen har navnlig undladt at forklare, om de kulfyrede kraftværker faktisk og retligt befinder sig i en situation, der svarer til de øvrige kraftværkers situation, og i givet fald om det pågældende initiativ begunstiger »visse virksomheder eller visse produktioner« som omhandlet i artikel 107, stk. 1, TEUF i forhold til andre virksomheder, der befinder sig i en faktisk og retligt lignende situation, henset til det formål, der forfølges med den omhandlede foranstaltning.
                  
               
      
            2.
         
         
            Andet anbringende, der er subsidiært, er baseret på tilsidesættelse af artikel 107, stk. 1, TEUF, i forbindelse med foranstaltningens selektive karakter.
            
                     —
                  
                  
                     Det anføres i denne forbindelse, at den støtte, der tildeles de kulfyrede kraftværker med henblik på fortsat støtte til investeringerne, ikke på nogen måde kan have selektiv karakter, henset til, at den pågældende støtte er begrænset til at udligne alle de vigtigste investeringer, der er foretaget efter 1998, uafhængigt af teknologien og/eller af, om de pågældende anlæg er CCGT-anlæg (kombineret gas- og dampturbine) eller kulfyrede anlæg, idet støtten dog fastsættes afhængigt af anlæggets betydning.
                  
               
                     —
                  
                  
                     Under alle omstændigheder og såfremt det blev antaget, at Kommissionens konklusioner i den anfægtede afgørelse er korrekte, hvilket de ikke er, må sagsøgeren konstatere, at de kulfyrede kraftværker, henset til deres økonomiske omstændigheder og retlige situation, ikke faktisk og retligt befandt sig i en situation svarende til den situation, som andre kraftværker, der anvender en anden energiform, befandt sig i. De kulfyrede kraftværker var nemlig de eneste fra før 1998, som havde behov for at foretage store investeringer med henblik på fortsat drift, og som uden den pågældende støtte, ville have kunnet imødese lukning, hvorved det spanske elforsyningssystems sikkerhed ville være blevet bragt i fare.